CELEX: 62017CN0634
Language: sk
Date: 2017-11-13 00:00:00
Title: Vec C-634/17: Návrh na začatie prejudiciálneho konania, ktorý podal Verwaltungsgericht Oldenburg (Nemecko) 13. novembra 2017 – ReFood GmbH & Co. KG/Landwirtschaftskammer Niedersachsen

12.2.2018   
            
            
               SK
            
            
               Úradný vestník Európskej únie
            
            
               C 52/16
            
         Návrh na začatie prejudiciálneho konania, ktorý podal Verwaltungsgericht Oldenburg (Nemecko) 13. novembra 2017 – ReFood GmbH & Co. KG/Landwirtschaftskammer Niedersachsen
   (Vec C-634/17)
   (2018/C 052/21)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Verwaltungsgericht Oldenburg
   
      Účastníci konania pred vnútroštátnym súdom
   
   
      Žalobkyňa: ReFood GmbH & Co.
   
      Žalovaná: Landwirtschaftskammer Niedersachsen
   
      Prejudiciálne otázky
   
   V súvislosti s výkladom článku 1 ods. 3 písm. d) nariadenia Európskeho parlamentu a Rady (ES) č. 1013/2006 zo 14. júna 2006 o preprave odpadu (1) sa podáva návrh na začatie prejudiciálneho konania o týchto otázkach:
   
               1.
            
            
               Má sa toto ustanovenie v zmysle vylúčenia z uplatnenia (tzv. Anwendungsausschluss) vykladať v takom zmysle, aký platí pre každú prepravu, ktorá podľa článku 2 nariadenia (ES) č. 1069/2009 patrí do pôsobnosti tohto nariadenia?
            
         
               2.
            
            
               V prípade zápornej odpovede na prvú otázku:
               Má sa toto ustanovenie vykladať v zmysle vylúčenia z uplatnenia platného pre prepravu, v prípade ktorej podľa nariadenia (ES) č. 1069/2009 (2), aj v spojení s vykonávacím nariadením (EÚ) č. 142/2011 (3), existujú pravidlá týkajúce sa zberu, prepravy, identifikácie a vysledovateľnosti?
            
         
               3.
            
            
               V prípade zápornej odpovede na druhú otázku:
               Má sa toto ustanovenie vykladať v zmysle vylúčenia z uplatnenia, ktoré platí iba pre takú prepravu, v prípade ktorej ide o zásielky, pri ktorých je potrebný súhlas, v zmysle článku 48 ods. 1 nariadenia (ES) č. 1069/2009?
            
         
      (1)  Ú. v. EÚ L 190, 2006, s. 1.
   
      (2)  Nariadenie Európskeho parlamentu a Rady (ES) č. 1069/2009 z 21. októbra 2009 , ktorým sa ustanovujú zdravotné predpisy týkajúce sa vedľajších živočíšnych produktov a odvodených produktov neurčených na ľudskú spotrebu a ktorým sa zrušuje nariadenie (ES) č. 1774/2002 (nariadenie o vedľajších živočíšnych produktoch) (Ú. v. EÚ L 300, 2009, s. 1).
   
      (3)  Nariadenie Komisie (EÚ) č. 142/2011 z 25. februára 2011 , ktorým sa vykonáva nariadenie Európskeho parlamentu a Rady (ES) č. 1069/2009, ktorým sa ustanovujú zdravotné predpisy týkajúce sa vedľajších živočíšnych produktov a odvodených produktov neurčených na ľudskú spotrebu, a ktorým sa vykonáva smernica Rady 97/78/ES, pokiaľ ide o určité vzorky a predmety vyňaté spod povinnosti veterinárnych kontrol na hraniciach podľa danej smernice (Ú. v. EÚ L 54, 2011, s. 1).